CELEX: 22017D0031
Language: et
Date: 2015-07-10 00:00:00
Title: EMP ühiskomitee otsus nr 191/2015, 10. juuli 2015, millega muudetakse EMP lepingu XX lisa „Keskkond“ [2017/31]

12.1.2017   
               
               
                  ET
               
               
                  Euroopa Liidu Teataja
               
               
                  L 8/25
               
            EMP ÜHISKOMITEE OTSUS
      nr 191/2015,
      10. juuli 2015,
      millega muudetakse EMP lepingu XX lisa „Keskkond“ [2017/31]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 19. novembri 2008. aasta direktiiv 2008/99/EÜ keskkonna kaitsmise kohta kriminaalõiguse kaudu (1).
               
            
                  (2)
               
               
                  Direktiiv 2008/99/EÜ hõlmab nii lepingusse inkorporeeritud kui ka mitte inkorporeeritud õigusakte.
               
            
                  (3)
               
               
                  Seetõttu tuleks EMP lepingu XX lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu XX lisa punkti 1 l (Euroopa Parlamendi ja nõukogu direktiiv 2009/128/EÜ) järele lisatakse järgmine punkt:
      
         
                     „1 m.
                  
                  
                     
                        32008 L 0099: Euroopa Parlamendi ja nõukogu 19. novembri 2008. aasta direktiiv 2008/99/EÜ keskkonna kaitsmise kohta kriminaalõiguse kaudu (ELT L 328, 6.12.2008, lk 28).
                     Käesolevas lepingus loetakse selle direktiivi sätteid järgmises kohanduses:
                     Kuna teatavad direktiivis 2008/99/EÜ loetletud ühenduse õigusaktid ei ole EMP lepingusse inkorporeeritud, siis viited sellistele õigusaktidele, neis leiduvatele määratlustele ja nende kohaldamisalasse kuuluva käitumisega seotud rikkumistele direktiivis 2008/99/EÜ EFTA riikide kohta ei kehti. Sellised õigusaktid on praegu:
                     
                                 i)
                              
                              
                                 nõukogu 8. detsembri 1975. aasta direktiiv 76/160/EMÜ suplusvee kvaliteedi kohta,
                              
                           
                                 ii)
                              
                              
                                 nõukogu 2. aprilli 1979. aasta direktiiv 79/409/EMÜ loodusliku linnustiku kaitse kohta,
                              
                           
                                 iii)
                              
                              
                                 nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta,
                              
                           
                                 iv)
                              
                              
                                 nõukogu 13. mai 1996. aasta direktiiv 96/29/Euratom, millega sätestatakse põhilised ohutusnormid töötajate ja muu elanikkonna tervise kaitsmiseks ioniseerivast kiirgusest tulenevate ohtude eest,
                              
                           
                                 v)
                              
                              
                                 nõukogu 9. detsembri 1996. aasta määrus (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel,
                              
                           
                                 vi)
                              
                              
                                 nõukogu 22. detsembri 2003. aasta direktiiv 2003/122/Euratom kõrgaktiivsete kinniste kiirgusallikate ja omanikuta kiirgusallikate kontrollimise kohta,
                              
                           
                                 vii)
                              
                              
                                 Euroopa Parlamendi ja nõukogu 15. veebruari 2006. aasta direktiiv 2006/7/EÜ, mis käsitleb suplusvee kvaliteedi juhtimist,
                              
                           
                                 viii)
                              
                              
                                 Euroopa Parlamendi ja nõukogu 6. septembri 2006. aasta direktiiv 2006/44/EÜ kalade elu tagamiseks kaitset või parandamist vajava magevee kvaliteedi kohta,
                              
                           
                                 ix)
                              
                              
                                 nõukogu 20. novembri 2006. aasta direktiiv 2006/117/Euratom radioaktiivsete jäätmete ja kasutatud tuumkütuse vedude järelevalve ja kontrolli kohta.“
                              
                           
               
      Artikkel 2
      Direktiivi 2008/99/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 11. juulil 2015, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 10. juuli 2015
         
            
               EMP ühiskomitee nimel
            
            
               eesistuja
            
            Atle LEIKVOLL
         
      
      
         (1)  ELT L 328, 6.12.2008, lk 28.
      
         (*1)  Põhiseadusest tulenevad nõuded on nimetatud.
      
         LISA
         
            LEPINGUOSALISTE ÜHISAVALDUS
         
         
            EMP ühiskomitee 10. juuli 2015. aasta otsuse nr 191/2015 juurde, millega inkorporeeritakse EMP lepingusse Euroopa Parlamendi ja nõukogu direktiiv 2008/99/EÜ
         
         
            „Euroopa Parlamendi ja nõukogu direktiiv 2008/99/EÜ põhineb EÜ asutamislepingu artiklil 175 (praegu ELi toimimise lepingu artikkel 192) ja selle eesmärk on keskkonna tulemuslik kaitse. Selle saavutamiseks kasutatakse kriminaalõiguses sätestatud õiguslikke vahendeid. Lepinguosalised on leppinud kokku, et kõnealune direktiiv tuleb inkorporeerida EMP lepingusse. Lepinguosalised lepivad kokku, et direktiivi 2008/99/EÜ EMP lepingusse inkorporeerimine ei piira EMP lepingu kohaldamisala, ja märgivad, et ELi seadusandja võib alates ELi toimimise lepingu jõustumisest kehtestada vastavalt ELi toimimise lepingu artikli 83 lõikele 2 konkreetses ELi poliitikavaldkonnas kuritegude ja karistuste määratlemise miinimumeeskirjad, kui see „osutub möödapääsmatuks liidu poliitika tulemusliku elluviimise tagamiseks valdkonnas, kus on rakendatud ühtlustamismeetmeid“. Tulevikus artikli 83 lõike 2 kohaselt kehtestatavad õiguslikud meetmed ei ole EMP puhul asjakohased.“